CELEX: 32022R0487
Language: el
Date: 2022-03-21 00:00:00
Title: Εκτελεστικός κανονισμός (ΕΕ) 2022/487 της Επιτροπής της 21ης Μαρτίου 2022 για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [«Raschera» (ΠΟΠ)]

28.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 100/4
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/487 ΤΗΣ ΕΠΙΤΡΟΠΗΣ
         της 21ης Μαρτίου 2022
         για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [«Raschera» (ΠΟΠ)]
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Ιταλίας για την έγκριση τροποποίησης των προδιαγραφών της προστατευόμενης ονομασίας προέλευσης «Raschera», η οποία καταχωρίστηκε δυνάμει του κανονισμού (ΕΚ) αριθ. 1263/96 (2) της Επιτροπής, όπως τροποποιήθηκε με τον εκτελεστικό κανονισμό (ΕΕ) αριθ. 1086/2013 (3).
                  
               
                     (2)
                  
                  
                     Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ’ εφαρμογή του άρθρου 50 παράγραφος 2 στοιχείο α) του εν λόγω κανονισμού (4), στην Επίσημη Εφημερίδα της Ευρωπαϊκής Ένωσης.
                  
               
                     (3)
                  
                  
                     Η Επιτροπή έλαβε επιστολή στην οποία εκφράζεται αντίθεση ως προς την έγκριση της τροποποίησης από φυσικό πρόσωπο που κατοικεί στην Ιταλία στις 19 Φεβρουαρίου 2021. Στη συνέχεια, στις 8 Νοεμβρίου 2021, εστάλη δεύτερη επιστολή από το ίδιο φυσικό πρόσωπο, στην οποία επισυνάπτονταν πρόσθετα στοιχεία κατά της τροποποίησης.
                  
               
                     (4)
                  
                  
                     Σύμφωνα με το άρθρο 51 παράγραφος 1 δεύτερο εδάφιο του κανονισμού (ΕΕ) αριθ. 1151/2012, τα φυσικά ή νομικά πρόσωπα που έχουν έννομο συμφέρον και διαμένουν ή είναι εγκατεστημένα στο κράτος μέλος από το οποίο υποβλήθηκε η αίτηση, αποκλείονται από τη διαδικασία ένστασης, δεδομένου ότι είχαν ήδη τη δυνατότητα να συμμετάσχουν στην εθνική διαδικασία ένστασης σύμφωνα με το άρθρο 49 παράγραφος 3 του κανονισμού (ΕΕ) αριθ. 1151/2012. Κατά συνέπεια, οι επιστολές στις οποίες εκφράζεται η αντίθεση του φυσικού προσώπου που κατοικεί στην Ιταλία, κρίνονται μη παραδεκτές.
                  
               
                     (5)
                  
                  
                     Με βάση τα ανωτέρω, η Επιτροπή θεωρεί ότι πρέπει να εγκριθούν οι τροποποιήσεις των προδιαγραφών της προστατευόμενης ονομασίας προέλευσης «Raschera»,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Εγκρίνονται οι τροποποιήσεις των προδιαγραφών οι οποίες έχουν δημοσιευθεί στην Επίσημη Εφημερίδα της Ευρωπαϊκής Ένωσης και αφορούν την ονομασία «Raschera» (ΠΟΠ).
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 21 Μαρτίου 2022.
            
               
                  Για την Επιτροπή,
               
               
                  εξ ονόματος της Προέδρου,
               
               Janusz WOJCIECHOWSKI
               
                  Μέλος της Επιτροπής
               
            
         
         
            (1)  ΕΕ L 343 της 14.12.2012, σ. 1.
         
            (2)  Κανονισμός (ΕΚ) αριθ. 1263/96 της Επιτροπής, της 1ης Ιουλίου 1996, που συμπληρώνει το παράρτημα του κανονισμού (ΕΚ) αριθ. 1107/96 σχετικά με την καταχώριση των γεωγραφικών ενδείξεων και των ονομασιών προέλευσης στο πλαίσιο της διαδικασίας που προβλέπεται στο άρθρο 17 του κανονισμού (ΕΟΚ) αριθ. 2081/92 (ΕΕ L 163 της 2.7.1996, σ. 19).
         
            (3)  Εκτελεστικός κανονισμός (ΕΕ) αριθ. 1086/2013 της Επιτροπής, της 30ής Οκτωβρίου 2013 για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Raschera (ΠΟΠ)] (ΕΕ L 293 της 5.11.2013, σ. 26).
         
            (4)  ΕΕ C 439 της 29.10.2021, σ. 19.